Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			28. mai 2008  nr 378

Raha eraldamine Haapsalu linna 
munitsipaalkoolidele huvitegevuse korraldamisel
transpordikulude osaliseks katmiseks

Haapsalus 16.04 – 15.05 toimunud heakorrakuu raames on Haapsalu koolide õpilased käinud koristamas erinevaid linna haljasalasid. Vastavalt koolide poolt esitatud heakorratöödel osalejate nimekirjadele ja huvijuhtide taotlustele eraldada toetust huvitegevuse korraldamiseks ning  juhindudes kohaliku omavalitsuse korralduse seaduse § 6 lg 3, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

korraldab:

1.	Eraldada Haapsalu linna eelarvest (tegevusala 08106) linna munitsipaalkoolidele heakorrakuul koristustöödest osavõtnud õpilaste huvitegevuse korraldamisel  transpordikulude osaliseks katmiseks rahalisi vahendeid kogusummas 19 200 (üheksateist tuhat kakssada) krooni  järgmiselt:
1.1	Haapsalu Gümnaasium – 1875 krooni 
1.2	Haapsalu Üldgümnaasium – 6750 krooni	
1.3	Haapsalu Linna Algkool – 10575 krooni
2.	Korraldus teha teatavaks koolidele korralduse koopia saatmisega posti teel (Haapsalu Gümnaasium – Kuuse 1 Haapsalu 90507; Haapsalu Üldgümnaasium – Lihula mnt 12, Haapsalu 90507; Haapsalu Linna Algkool – Ehte 14, Haapsalu 90502).
3.	Korralduse koopiad väljastada haridus- ja kultuuriosakonna juhatajale (A. Iro) ning raamatupidajatele (L.Tammsalu, I. Salus, M.Limmer, K.Õunapuu) allkirja vastu.
4.	Raamatupidamisel (I.Salus) kanda punktis 1 märgitud summad korralduse alusel koolide arveldusarvetele.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov					   	
Linnapea									Erko Kalev 
Linnasekretär